**ТЕХНИЧКА ДОКУМЕНТАЦИЈА И ПЛАНОВИ**

**Сервисирање комбајна и трактора**

**Партија : Сервисирање трактора McCormick TTX 190 M за ВЕ Сомбор**

1. РОК, НАЧИН И МЕСТО ИЗВРШЕЊА УСЛУГЕ

Сервисирање односно одржавање (поправка) трактора и комбајна обухвата дијагностику и отклањање уочених кварова – недостатака и његово стављање у редовну функцију, а према налогу наручиоца.

Рок за преузимање трактора/комбајна на рад не може бити дужи од 1 (једног) радног дана, од дана пријема писменог налога наручиоца.

Рок за извршење услуге сервиса и поправки је не дужи од 5 радних дана од дана када извршилац услуге преузме исте у рад.

Понуђач се обавезује да обезбеди потрошни материјал, уграђује резервне делове и додатну опрему, а све у складу са нормативима и препорукама произвођача конкретне робне марке трактора/комбајна или опреме, а које по квалитету гарантују исправан рад истих и безбедно учествовање у саобраћају. Цена резервних делова фактурисаће се по важећем ценовнику извршиоца на дан уградње. Понуђач је дужан да уз фактуру доставља извод из важећег ценовника уграђених резервних делова.

Место пружања услуга је Војна економија Сомбор или пословни простор – сервис наручиоца.

2. ГАРАНТНИ РОК

Гарантни рок за извршене услуге и уграђен материјал не може бити краћи од 12 месеци од дана извршене услуге и потписивања Записника о квалитативном и квантитативном пријему услуге.

3. ОСТАЛИ УСЛОВИ-ТЕХНИЧКИ КАПАЦИТЕТ :

Понуђач мора да располаже пословним простором-сервисом опремљеним за пружање комплетне услуге одржавања пољопривредне механизације, укључивши дијагностиковање квара у својини или по основу закупа што се доказује валидним доказом о власништву (лист непокретности и сл.) или уговором о закупу пословног простора-сервиса (неоверена копија).

Понуђач мора да поседује алате, уређаје и машине као и дијагностичку опрему и мерна средства неопходна за пружање услуга превентивног и корективног одржавања, што се доказује копијом извода листе основних средстава.

4. ТЕХНИЧКА СПЕЦИФИКАЦИЈА:

У складу са обрасцем структуре цена.